Document ID: 31999D0103

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1999 για την εφαρμογή της οδηγίας 72/166/ΕΟΚ του Συμβουλίου περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής [κοινοποιηθείσα υπό τον αριθμό Ε(1999) 109] (Κείμενο που παρουσιάζει ενδιαφέρον για τον ΕΟΧ) (1999/103/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής (1), όπως τροποποιήθηκε τελευταία από την οδηγία 90/232/ΕΟΚ (2), και ιδίως το άρθρο 2 παράγραφος 2 και το άρθρο 7 παράγραφος 3,
Εκτιμώντας:
ότι οι υπάρχουσες σήμερα σχέσεις μεταξύ των εθνικών γραφείων ασφάλισης των κρατών μελών, της Νορβηγίας, της Ελβετίας, της Ουγγαρίας, της Τσεχικής Δημοκρατίας, της Σλοβακίας, της Ισλανδίας και της Σλοβενίας, κατά την έννοια του άρθρου 1 παράγραφος 3 της οδηγίας 72/166/ΕΟΚ («γραφεία»), που παρέχουν από κοινού τα πρακτικά μέσα για την κατάργηση του ελέγχου των ασφαλίσεων στις περιπτώσεις αυτοκινήτων που έχουν τη συνήθη στάθμευσή τους στο έδαφος αυτών των χωρών, διέπονται από τις ακόλουθες συμπληρωματικές συμφωνίες της στερεότυπης συμφωνίας για το σύστημα της πράσινης κάρτας, της 2ας Σεπτεμβρίου 1951, μεταξύ των εθνικών γραφείων ασφάλισης («συμπληρωματικές συμφωνίες»), που συνήφθησαν:
- στις 12 Δεκεμβρίου 1973 μεταξύ των γραφείων των εννέα κρατών μελών και των γραφείων της Αυστρίας, της Φινλανδίας, της Νορβηγίας, της Σουηδίας και της Ελβετίας που επεκτάθηκε στις 15 Μαρτίου 1986 και στα γραφεία της Πορτογαλίας και της Ισπανίας και στις 9 Οκτωβρίου 1987 στο γραφείο της Ελλάδας 7
- στις 22 Απριλίου 1974 μεταξύ των δεκατεσσάρων γραφείων που είχαν υπογράψει αρχικά τη συμπληρωματική συμφωνία της 12ης Δεκεμβρίου 1973 και του γραφείου της Ουγγαρίας 7
- στις 22 Απριλίου 1974 μεταξύ των δεκατεσσάρων γραφείων που είχαν υπογράψει αρχικά τη συμπληρωματική συμφωνία της 12ης Δεκεμβρίου 1973 και του γραφείου της Τσεχοσλοβακίας 7
- στις 14 Μαρτίου 1986 μεταξύ του γραφείου της Ελλάδας και των γραφείων της Τσεχοσλοβακίας και της Ουγγαρίας 7
ότι η Επιτροπή εξέδωσε εν συνεχεία τις αποφάσεις 74/166/ΕΟΚ (3) και 74/167/ΕΟΚ (4), της 6ης Φεβρουαρίου 1974, 75/23/ΕΟΚ (5), της 13ης Δεκεμβρίου 1974, 86/218/ΕΟΚ (6), 86/219/ΕΟΚ (7) και 86/220/ΕΟΚ (8), της 16ης Μαΐου 1986, 88/367/ΕΟΚ (9), 88/368/ΕΟΚ (10) και 88/369/ΕΟΚ (11), της 18ης Μαΐου 1988 σχετικά με την εφαρμογή της οδηγίας 72/166/ΕΟΚ που επιβάλλει σε κάθε κράτος μέλος να απέχει της διενέργειας ελέγχου της ασφάλισης της αστικής ευθύνης που προκύπτει από την κυκλοφορία αυτοκινήτων οχημάτων που έχουν τη συνήθη στάθμευσή τους στο ευρωπαϊκό έδαφος άλλου κράτους μέλους ή στο έδαφος της Ουγγαρίας, της Τσεχοσλοβακίας, της Σουηδίας, της Φινλανδίας, της Νορβηγίας, της Αυστρίας ή της Ελβετίας και που αποτελούν αντικείμενο των συμπληρωματικών συμφωνιών 7
ότι τα γραφεία έχουν αναθεωρήσει και ενοποιήσει τα κείμενα των συμπληρωματικών συμφωνιών και τα έχουν αντικαταστήσει με μια ενιαία συμφωνία («πολυμερή συμφωνία εγγυήσεως») που συνήφθη στις 15 Μαρτίου 1991 σύμφωνα με τις αρχές που διατυπώνονται στο άρθρο 2, παράγραφος 2 της οδηγίας 72/166/ΕΟΚ 7
ότι η Επιτροπή εξέδωσε εν συνεχεία την απόφαση 91/323/ΕΟΚ (12), της 30ής Μαΐου 1991, με την οποία ακυρώνονται οι συμπληρωματικές συμφωνίες που υποχρεώνουν τα κράτη μέλη να απέχουν της διενέργειας ελέγχου της ασφάλισης της αστικής ευθύνης που προκύπτει από την κυκλοφορία αυτοκινήτων οχημάτων τα οποία έχουν τη συνήθη στάθμευσή τους στο ευρωπαϊκό έδαφος ενός άλλου κράτους μέλους ή στο έδαφος της Ουγγαρίας, της Τσεχοσλοβακίας, της Σουηδίας, της Φινλανδίας, της Νορβηγίας, της Αυστρίας ή της Ελβετίας και η οποία τις αντικαθιστά με την πολυμερή συμφωνία εγγυήσεως από την 1η Ιουνίου 1991 7
ότι η Επιτροπή εξέδωσε την απόφαση 93/43/ΕΟΚ (13), η οποία απαιτεί, από την 1η Ιανουαρίου 1993, από κάθε κράτος μέλος να απέχει της διενέργειας ελέγχου της ασφάλισης της αστικής ευθύνης για τα οχήματα που έχουν τη συνήθη στάθμευσή τους στο έδαφος της Ισλανδίας και αποτελούν αντικείμενο της πολυμερούς συμφωνίας εγγυήσεως μεταξύ των εθνικών γραφείων ασφαλίσεως της 15ης Μαρτίου 1991 7
ότι τα γραφεία έχουν προσαρμόσει, με την προσθήκη της 17ης Σεπτεμβρίου 1993, την πολυμερή συμφωνία ώστε να περιληφθεί η Τσεχική Δημοκρατία και η Σλοβακία 7
ότι η Επιτροπή εξέδωσε εν συνεχεία την απόφαση 97/828/ΕΟΚ (14), της 27ης Οκτωβρίου 1997, με την οποία η εφαρμογή της πολυμερούς συμφωνίας εγγυήσεως επεκτείνεται από την 1η Νοεμβρίου 1997 στη Σλοβενία 7
ότι στις 17 Σεπτεμβρίου 1998 υπέγραψε την πολυμερή συμφωνία εγγυήσεως η Κροατία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από την 1η Φεβρουαρίου 1999, κάθε κράτος μέλος απέχει της διενέργειας ελέγχου της ασφάλισης της αστικής ευθύνης για τα οχήματα που έχουν τη συνήθη στάθμευσή τους στο έδαφος της Κροατίας και που αποτελούν αντικείμενο της πολυμερούς συμφωνίας εγγυήσεως μεταξύ των εθνικών γραφείων ασφαλίσεως της 15ης Μαρτίου 1991.
Άρθρο 2
Τα κράτη μέλη ενημερώνουν αμέσως την Επιτροπή σχετικά με τα μέτρα που έλαβαν για την εφαρμογή της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιανουαρίου 1999.

Labels: 8
2
15
18